सिंचाई के लिए मई तक खुलेे रहेंगे जलाशयों के गेट
जिले की जीवनदायिनी तांदुला व गोंदली जलाशय से सिंचाई के लिए 30 प्रतिशत पानी छोड़ा जाएगा। वहीं निस्तारी तालाबों को भरने 10 प्रतिशत पानी छोड़ा जाएगा। सिंचाई के लिए अब तक तांदुला व गोंदली दोनों जलाशय से 20-20 प्रतिशत पानी छोड़ा जा चुका है।
जल संसाधन विभाग के अनुसार वर्तमान में दोनों जलाशयों के गेट खुला हुआ है, जो अप्रैल-मई तक खुला रहेगा। इस दौरान जरूरत के हिसाब से पानी छोड़ा जाएगा। वर्तमान में तांदुला जलाशय से एक हजार क्यूसेक पानी छोड़ा जा रहा है। वहीं गोंदली जलाशय के दोनों गेट आरबीसी व एलबीसी से 70 क्यूसेक पानी सिंचाई के लिए छोड़ा जा रहा है। तांदुला व गोंदली जलाशयों के अलावा खरखरा, मटियामोती व अन्य जलाशयों से भी पानी छोड़ा जा रहा है। सभी जलाशयों से जिले के 20 हजार हेक्टेयर रकबा सिंचिंत हो रहे हैं।
150 गांवों के किसानों को सिंचाई के लिए मिल रहा पानी : रबी फसल के तहत तांदुला व गोंदली जलाशय से जिले के 150 गांवों के किसानों के खेतों में सिंचाई के लिए पानी छोड़ा जा रहा है। इसके अलावा लद्यु जलाशय से बालोद डिविजन अंतर्गत आने वाले गांवों में 219 हेक्टेयर में पानी दिया जा रहा है। वहीं बालोद डिविजन अंतर्गत तांदुला जलाशय से कुल 80 गांवों में पानी छोड़ा जा रहा है। इस सीजन में तांदुला जलाशय से बालोद ब्लाक में 2 हजार 560 हेक्टेयर में सिंचाई के लिए पानी छोड़ा जाएगा। गुंडरदेही ब्लाॅक में 3 हजार 83 हेक्टेयर व गुरुर में 80 हेक्टेयर में पानी छोड़ा जाएगा। तीनों ब्लाॅक में कुल पांच हजार 723 हेक्टेयर में पानी दिया जाएगा। वहीं गोंदली जलाशय से बालोद ब्लाॅक में 400 हेक्टेयर व डौंडीलोहारा में 350 हेक्टेयर दोनों ब्लाॅक में कुल 750 हेक्टेयर में सिंचाई के लिए पानी दिया जाएगा।
बालोद. तांदुला जलाशय में अभी 30.90 फीट पानी भरा हुआ है।
तांदुला में 30 और गोंदली जलाशय में 24 फीट पानी
तांदुला जलाशय में 70 प्रतिशत यानि 30.90 फीट पानी भरा हुआ है। गोंदली जलाशय में 51 प्रतिशत यानि 24.10 फीट पानी है। इस लिहाज से विभागीय अधिकारी दावा कर रहे हैं कि सिंचाई व निस्तारी तालाबों के लिए लोगों के मांग अनुरूप पानी दिया जाएगा।
तालाबों को भी भरा जाएगा
उच्च अधिकारियों के आदेशानुसार लोगों की मांग अनुरूप तांदुला व गोंदली जलाशय से सिंचाई के लिए पानी दिया जा रहा है। मांग आने के बाद निस्तारी तालाबों को भरने पानी छोड़ा जाएगा। आशुतोष सारस्वत, एसडीओ, जल संसाधन विभाग
रबी फसल
hin_Deva hin_Deva hin_Deva hin_Deva awa_Deva mag_Deva hin_Deva hin_Deva hin_Deva bho_Deva